CELEX: 31989R3832
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3832/89 της Επιτροπής της 20ής Δεκεμβρίου 1989 για τροποποίηση του κανονισμού (ΕΟΚ) αριθ. 1523/89 περί καθορισμού των επιπτώσεων από την υπέρβαση του κατωφλίου παρεμβάσεως των λεμονιών για την περίοδο 1988/89 στην Ισπανία ως προς καθορισμό των τιμών βάσεως και αγοράς του προϊόντος αυτού για την περίοδο 1989/90

Avis juridique important

|

31989R3832

Κανονισμός (ΕΟΚ) αριθ. 3832/89 της Επιτροπής της 20ής Δεκεμβρίου 1989 για τροποποίηση του κανονισμού (ΕΟΚ) αριθ. 1523/89 περί καθορισμού των επιπτώσεων από την υπέρβαση του κατωφλίου παρεμβάσεως των λεμονιών για την περίοδο 1988/89 στην Ισπανία ως προς καθορισμό των τιμών βάσεως και αγοράς του προϊόντος αυτού για την περίοδο 1989/90  

Επίσημη Εφημερίδα αριθ. L 372 της 21/12/1989 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3832/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για τροποποίηση του κανονισμού (ΕΟΚ) αριθ. 1523/89 περί καθορισμού των επιπτώσεων από την υπέρβαση του κατωφλίου παρεμβάσεως των λεμονιών για την περίοδο 1988/89 στην Ισπανία ως προς καθορισμό των τιμών βάσεως και αγοράς του προϊόντος αυτού για την περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 16β παράγραφος 4,  Εκτιμώντας:  ότι ο κανονισμός (ΕΟΚ) αριθ. 2285/88 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1521/89 (4), έχει καθορίσει κατώφλιο παρεμβάσεως για την περίοδο 1988/89 για τα λεμόνια στην Ισπανία και προβλέπει τις επιπτώσεις σε περίπτωση υπέρβασής του·  ότι η Επιτροπή έχει διαπιστώσει υπέρβαση του κατωφλίου παρεμβάσεως των λεμονιών στην Ισπανία για την περίοδο 1988/89 και ότι με τον κανονισμό (ΕΟΚ) αριθ. 1523/89 της Επιτροπής (5) έχει προσδιορίσει τις επιπτώσεις της υπερβάσεως επί των θεσμικών τιμών που εφαρμόζονται στην Ισπανία για τα λεμόνια κατά την περίοδο από την 1η Ιουνίου έως τις 31 Δεκεμβρίου 1989·  ότι με τον κανονισμό (ΕΟΚ) αριθ. 3514/89 (6) το Συμβούλιο καθόρισε τις τιμές βάσεως και αγοράς των λεμονιών που εφαρμόζονται στην Ισπανία από την 1η Ιανουαρίου 1990 έως το τέλος της περιόδου 1989/90· ότι πρέπει να μειωθούν οι τιμές αυτές κατά 6 % λόγω της υπερβάσεως του εν λόγω κατωφλίου παρεμβάσεως και να τροποποιηθεί ανάλογα ο κανονισμός (ΕΟΚ) αριθ. 1523/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 1523/89 τροποποιείται ως εξής:  1. Το υπάρχον κείμενο γίνεται παράγραφος 1.  2. Προστίθεται η ακόλουθη παράγραφος 2:  «2. Οι τιμές βάσεως και οι τιμές αγοράς των λεμονιών που εφαρμόζονται στην Ισπανία από την 1η Ιανουαρίου 1990 έως το τέλος της περιόδου 1989/90, που καθορίζονται από τον κανονισμό (ΕΟΚ) αριθ. 3514/89 του Συμβουλίου (*) μειώνονται κατά 6 % και έχουν ως εξής:  (Ecu/100 kg καθαρού βάρους)  1.2.3 //  //  //  // Περίοδος   // Τιμή βάσεως   // Τιμή αγοράς   //    //   //  // Ιανουάριος   // 20,22   // 11,86   // Φεβρουάριος  // 19,51   // 11,50   // Μάρτιος   // 20,30   // 11,86  // Απρίλιος   // 21,23   // 12,43   // Μάιος   // 21,73  // 12,72   //    //   //  Αυτές οι τιμές αναφέρονται σε λεμόνια ποιοτικής κατηγορίας Ι, μεγέθους 53 έως 62 mm, που παρουσιάζονται συσκευασμένα. Δεν περιλαμβάνουν το κόστος συσκευασίας στο οποίο παρουσιάζεται το προϊόν.  (*) ΕΕ αριθ. L 344 της 25. 11. 1989, σ. 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 201 της 27. 7. 1988, σ. 1.  (4) ΕΕ αριθ. L 149 της 1. 6. 1989, σ. 1.  (5) ΕΕ αριθ. L 149 της 1. 6. 1989, σ. 6.  (6) ΕΕ αριθ. L 344 της 25. 11. 1989, σ. 1.